cyanic-selkie/wikianc huggingface dataset:
Κυπριακές προεδρικές εκλογές 1968
Εκλογικό σύστημα
Όταν μόνο ένας υποψήφιος υποβάλλει υποψηφιότητα, τότε ανακηρύσσεται ως εκλεγείς Πρόεδρος της Κυπριακής Δημοκρατίας, χωρίς ψηφοφορία. Όταν οι υποψήφιοι είναι περισσότεροι από έναν, τότε εκλέγεται ο υποψήφιος που εξασφαλίζει πάνω από το 50% των εγκύρων ψήφων. Αν κανένας από τους υποψήφιους δεν εξασφαλίσει την απαιτούμενη πλειοψηφία, τότε διεξάγεται επαναληπτική εκλογή την αντίστοιχη μέρα της αμέσως επόμενης βδομάδας ανάμεσα στους δυο υποψηφίους που πήραν τις περισσότερες ψήφους. Ο υποψήφιος που παίρνει, κατά την επαναληπτική εκλογή, το μεγαλύτερο αριθμό ψήφων θεωρείται εκλεγείς.
Η εκλογή του νέου Προέδρου της Δημοκρατίας γίνεται πριν από τη λήξη της θητείας του απερχόμενου προέδρου, έτσι ώστε ο νεοεκλεγόμενος πρόεδρος να είναι σε θέση να αναλάβει τα καθήκοντα του όταν η θητεία αυτή λήξει.
Σε περίπτωση προσωρινής απουσίας ή προσωρινού κωλύματος του Προέδρου της Δημοκρατίας, τον αναπληροί ο Πρόεδρος της Βουλής των Αντιπροσώπων.
Ιστορικό
Σύμφωνα με το σύνταγμα οι εκλογές έπρεπε να πραγματοποιηθούν το 1965. Ωστόσο, οι εκλογές του 1965 ανεβλήθησαν λόγω των δικοινοτικών διαταραχών της περιόδου 1963-1964. Η Βουλή των Αντιπροσώπων ψήφισε παράταση της θητείας του Αρχιεπισκόπου Μακαρίου Γ΄ 1960 μέχρι το 1968.
Βάσει του συντάγματος, το σύστημα διακυβέρνησης ήταν η προεδρική δημοκρατία με πρόεδρο Ελληνοκύπριο και αντιπρόεδρο Τουρκοκύπριο εκλεγμένους, τον πρώτο από τους ελληνικής και τον δεύτερο από τους τουρκικής καταγωγής κατοίκους της χώρας. Και ο πρόεδρος και ο αντιπρόεδρος είχαν το δικαίωμα του βέτο για θέματα εξωτερικής πολιτικής, ενόπλων δυνάμεων, ασφάλειας κλπ. Ωστόσο, μετά την αποχώρηση των Τουρκοκυπρίων από την διακυβέρνηση της χώρας, δεν έγιναν εκλογές για τη θέση του αντιπροέδρου. Οι Τουρκοκύπριοι επανεξέλεξαν στις 15 Φεβρουαρίου 1968 τον Φαζίλ Κιουτσιούκ ως αντιπρόεδρο της χώρας, αλλά η εκλογή θεωρήθηκε παράνομη από την ελληνική πλευρά, επειδή η διαδικασία δεν έγινε υπό τον έλεγχο των κρατικών αρχών.
Αποτελέσματα
Ο πίνακας που ακολουθεί παρουσιάζει τα αποτελέσματα των εκλογών:
Διεθνείς αντιδράσεις
Στην πιο κάτω λίστα αναγράφονται τα πρόσωπα που απέστειλαν συγχαρητήριο τηλεγράφημα προς τον εκλεγέντα πρόεδρο.
Εξωτερικοί σύνδεσμοι
Κατηγορία:Κυπριακές προεδρικές εκλογές
Οικογένεια Καραπάνου
Η οικογένεια Καραπάνου είναι παλιά οικογένεια της Άρτας και του Ξηρόμερου.
Τα μέλη της διατηρούσαν τεράστιες εκτάσεις στην Άρτα καθώς και στη Γλυφάδα.
Ελίζαμπεθ Χεβέλιους
Η Ελίζαμπεθ Καθερίνα Κούπμαν- Εβέλιος ή Χεβέλιους (Elisabeth Catherina Koopmann-Hevelius, στα Πολωνικά ονομάζεται Elżbieta Heweliusz, 17 Ιανουαρίου 1647 – 22 Δεκεμβρίου 1693) θεωρείται μία από τις πρώτες γυναίκες αστρονόμους. Ήταν από το Ντάνζιγκ (Danzig, νυν Γκντανσκ) και συνέβαλε στη βελτίωση του έργου και των παρατηρήσεων που έκαναν μαζί με τον σύζυγό της, Ιωάννη Εβέλιο ή Χεβέλιους.
Τα πρώτα χρόνια
Η Ελίζαμπεθ Κούπμαν ή Κάουφμαν (Kaufmann, "έμπορος") ήταν, όπως ο Εβέλιος και η πρώτη του σύζυγος, μέλος μιας πλούσιας οικογένειας εμπόρων στην πόλη Ντάνζιγκ (Γκντανσκ) που βρίσκόταν στο Βοϊβοδάτο της Πομερανίας (Pomeranian Voivodeship) της Πολωνίας-Λιθουανικής Κοινοπολιτείας και αποτελούσε μέλος του εμπορικού οργανισμού Χανσεατική Ένωση. Οι γονείς της Ελιζαμπέτα Κούπμαν ήταν ο Νίκολας Κούπμαν (Nicholas Koopman, η ολλανδική λέξη για το "έμπορος") (1601-1672) που ήταν ευκατάστατος έμπορος, και Τζοάννα Μένινγκς (Joanna Mennings ή Menninx) (1602-1679). Ο Νίκολας και η Τζοάννα παντρεύτηκαν στο Άμστερνταμ το 1633. Μετακόμισαν από το Άμστερνταμ στο Αμβούργο και, το 1636, μετακόμισαν στο Ντάνζιγκ. Σε αυτήν την πόλη, η οποία ήταν σε μεγάλο βαθμό γερμανόφωνη, αλλά αποτελούσε μέρος μέρος της Πολωνίας εκείνη την εποχή, γεννήθηκε η κόρη τους, Ελιζαμπέτα.
Γάμος
δεξιά|μικρογραφία| Ο Ιωάννης Εβέλιος και η σύζυγός του Ελιζαμπέτα παρατηρούν τον ουρανό με ορείχαλκο εξάντα (1673). δεξιά|μικρογραφία| Ο Ιωάννης Εβέλιος και η σύζυγός του Ελιζαμπέτα παρατηρούν τον ουρανό με ορείχαλκο οκτάντα (1673). Ήταν το έντονο ενδιαφέρον για την αστρονομία που οδήγησε την Ελιζαμπέτα, όταν ήταν ακόμη παιδί, να πλησιάσει τον Ιωάννη Εβέλιο, έναν αστρονόμο διεθνούς φήμης που είχε ένα συγκρότημα τριών σπιτιών στο Ντάνζιγκ το οποίο διέθετε το καλύτερο παρατηρητήριο στον κόσμο. Ο γάμος της δεκαεξάχρονης με τον πενηνταδυάχρονο Εβέλιο το 1663 της επέτρεψε επίσης να ακολουθήσει το ενδιαφέρον της για την αστρονομία, βοηθώντας τον να διαχειριστεί το παρατηρητήριο του. Απέκτησαν έναν γιο, ο οποίος πέθανε πρόωρα και τρεις κόρες που επέζησαν. Η μεγαλύτερη από τις τρεις κόρες ονομάστηκε Καθερίνα Ελιζαμπέτα (Catherina Elisabetha, φέροντας το όνομα της μητέρας της) και βαφτίστηκε στην εκκλησία της Αγίας Αικατερίνης, στο Ντάνζιγκ, στις 14 Φεβρουαρίου 1666. Από τα γραπτά του Γιόχαν Γ΄ Μπερνούλι (Johann III Bernoulli) γνωρίζουμε ότι η Ελιζαμπέτα μολύνθηκε από ευλογιά και σημαδεύτηκε μόνιμα από αυτήν. Μετά το θάνατό του το 1687, η Ελιζαμπέτα ολοκλήρωσε και δημοσίευσε το Prodromus astronomiae (1690), έναν κατάλογο που δημιούργησαν από κοινού με 1.564 αστέρια και τις θέσεις τους.
Θάνατος
Η Ελιζαμπέτα Εβέλιος πέθανε τον Δεκέμβριο του 1693, σε ηλικία 46 ετών και θάφτηκε στον ίδιο τάφο με τον σύζυγό της. Μετά το θάνατό της, ο μαθηματικός Φρανσουά Αραγκό έγραψε για τον χαρακτήρα της:
Πάντοτε γινόταν κάποιο κολακευτικό σχόλιο για την κυρία Εβέλιος, η οποία ήταν ήταν η πρώτη γυναίκα που γνωρίζω, που δεν φοβόταν να αντιμετωπίσει την κούραση των αστρονομικών παρατηρήσεων και υπολογισμών.
Πολιτισμός
Η ζωή της Ελίζαμπεθ δραματοποιήθηκε στο γερμανικό ιστορικό μυθιστόρημα Die Sternjägerin (Η Κυνηγός των Άστρων) (2006).
Ο μικρός πλανήτης 12625 Koopman ονομάστηκε προς τιμήν της, όπως επίσης και ο κρατήρας Corpman στην Αφροδίτη.
Εξωτερικοί σύνδεσμοι
Κατηγορία:Πολωνοί αστρονόμοι Κατηγορία:Αστρονόμοι του 17ου αιώνα Κατηγορία:Επιστήμονες (γυναίκες) της Πολωνίας Κατηγορία:Γυναίκες αστρονόμοι
Πέτρος Κάρολος της Ισπανίας
Ο Πέτρος-Κάρολος, ισπαν. Pedro Carlos (18 Ιουνίου 1786 - 4 Ιουλίου 1812) από τον Οίκο των Βουρβόνων-Ισπανίας ήταν πρίγκιπας της Ισπανίας.
Βιογραφία
Ήταν γιος του Γαβριήλ πρίγκιπα της Ισπανίας και της Μαριάνας-Βικτωρίας των Μπραγκάνσα, κόρης του Πέτρου Γ΄.
Οικογένεια
Παντρεύτηκε το 1810 την εξαδέλφη του Μαρία-Θηρεσία των Μπραγκάνσα, κόρη του Ιωάννη ΣΤ΄ της Πορτογαλίας και είχε τέκνο:
Αναφορές
Κατηγορία:Οίκος των Βουρβόνων-Ισπανίας Κατηγορία:Πρίγκιπες της Ισπανίας
Σάρα Γκαρσία Γκρος
Η Σάρα Γκαρσία Γκρος (γεννήθηκε το 1986) είναι Σαλβαδοριανή ακτιβίστρια, φεμινίστρια και υπερασπιστής των ανθρωπίνων δικαιωμάτων. Είναι η συντονίστρια της πολιτικής υπεράσπισης της Ομάδας Πολιτών για την Αποποινικοποίηση της Θεραπευτικής, Ηθικής και Ευγενικής Άμβλωσης, που ιδρύθηκε το 2009. Είναι επίσης μέλος του δικτύου των Σαλβαδοριανών υπερασπιστών των ανθρωπίνων δικαιωμάτων των γυναικών. Το 2019, της απονεμήθηκε το βραβείο Simone de Beauvoir της Γαλλίας για το έργο της που προωθεί τα δικαιώματα της άμβλωσης.
Γεννήθηκε στο Τσαλτσουάπα το 1986. Πήρε πτυχίο από το Πανεπιστήμιο της Κεντρικής Αμερικής στην ψυχολογία. Ειδικεύτηκε σε μελέτες φύλου στο Εθνικό Αυτόνομο Πανεπιστήμιο του Μεξικού. Από τον Ιούνιο του 2019, διαμένει στο Μπουένος Άιρες, όπου παρακολουθεί μεταπτυχιακό δίπλωμα στα Ανθρώπινα Δικαιώματα και τον Εκδημοκρατισμό για τη Λατινική Αμερική και την Καραϊβική στο Εθνικό Πανεπιστήμιο του Στρατηγού San Martín.
Το 2014, παρουσίασε την ηχητική έκθεση Del Hospital a la Cárcel, η οποία ασχολείται με ζητήματα που σχετίζονται με τα σεξουαλικά και αναπαραγωγικά δικαιώματα των γυναικών.
Η Ομάδα Πολιτών για την Αποποινικοποίηση της Θεραπευτικής, Ηθικής και Ευγενικής Άμβλωσης, για την οποία εργάζεται, είναι μια διεπιστημονική κοινωνική οργάνωση που υποστηρίζει την αλλαγή της νομοθεσίας του Σαλβαδόρ για την άμβλωση. Επιπλέον, προωθούν τη σεξουαλική εκπαίδευση και υπερασπίζονται τις γυναίκες που έχουν κατηγορηθεί ή καταδικαστεί για άμβλωση ή σχετικά θέματα. Είναι επίσης μέλος του Δικτύου των Σαλβαδοριανών υπερασπιστών των ανθρωπίνων δικαιωμάτων των γυναικών.
Τον Ιανουάριο του 2019, το Πανεπιστήμιο Paris Diderot της απένειμε το βραβείο Simone de Beauvoir για τις προσπάθειές της να αποποινικοποιήσει την άμβλωση σε περιπτώσεις βιασμού, εμπορίας ανθρώπων, όταν η ζωή της μητέρας κινδυνεύει ή όταν η μητέρα είναι ανήλικη.
Εξωτερικοί σύνδεσμοι
Κατηγορία:Σαλβαδοριανοί φεμινιστές Κατηγορία:Σαλβαδοριανοί ακτιβιστές
C10H8
Ο μοριακός τύπος C10H8, με μοριακή μάζα 128,17 amu (ακριβέστερη μοριακή μάζα 128,1705 ± 0,0086), μπορεί να αναφέρεται σε ισομερείς υδρογονάνθρακες με βαθμό ακορεστότητας 7, και πιο συγκεκριμένα (μεταξύ άλλων και) στα ακόλουθα ισομερή θέσης:
Κατηγορία:Αποσαφήνιση Κατηγορία:Αποσαφηνίσεις χημικών τύπων Κατηγορία:Υδρογονάνθρακες Κατηγορία:C10
Παρεμπίπτουσα αλιεία
Διακρίνουμε τουλάχιστον τέσσερις διαφορετικές περιπτώσεις παρεμπίπτουσας αλιείας: Στην παρεμπίπτουσα αλιεία πολλά είδη απορρίπτονται νεκρά, ετοιμοθάνατα ή σοβαρά τραυματισμένα, ευαίσθητοι θαλάσσιοι οικότοποι καταστρέφονται και ευάλωτα είδη οδηγούνται προς την εξαφάνιση δημιουργώντας ένα τεράστιο ηθικό ζήτημα.
Επιπρόσθετα, ο όρος "εκούσια παρεμπίπτουσα αλιεία" χρησιμοποιείται προκειμένου να παραπέμψει στις περιπτώσεις όπου η παρεμπίπτουσα αλιεία αποτελεί πηγή παράνομου εμπορίου άγριας θαλάσσιας πανίδας σε διάφορες περιοχές του κόσμου.
Παραπομπές
Κατηγορία:Αλιεία
Σπάνταου 04
Η Wasserfreunde Spandau 04 (ελληνικά: Βάσερφροϊντε Σπάνταου 04) είναι γερμανικός σύλλογος κολύμβησης και υδατοσφαίρισης με έδρα το Σπάνταου, δημοτικό διαμέρισμα του Βερολίνου.
Η Σπάνταου αποτελεί τη μεγαλύτερη δύναμη στη Γερμανία ενώ συγκαταλέγεται και στις μεγαλύτερες ομάδες της Ευρώπης. Μετρά 37 πρωταθλήματα Γερμανίας, 31 Κύπελλα Γερμανίας, 17 Σούπερκαπ Γερμανίας, 4 Πρωταθλήματα Ευρώπης, 2 Σούπερκαπ Ευρώπης ενώ έχει επιτύχει 28 νταμπλ. Όλοι οι τίτλοι του συλλόγου έχουν προέλθει από το 1979 και έπειτα κυριαρχώντας σε Γερμανία και Ευρώπη.
Η γερμανική λέξη Βάσερφροϊντε σημαίνει “φίλοι του νερού”.
Παραπομπές
Κατηγορία:Σύλλογοι υδατοσφαίρισης ανά χώρα
Μπουκάγιο Σάκα
Ο Μπουκάγιο Σάκα (Bukayo Saka, 5 Σεπτεμβρίου 2001) είναι Άγγλος ποδοσφαιριστής ο οποίος αγωνίζεται ως πλάγιος μέσος ή αριστερός αμυντικός για λογαριασμό της Άρσεναλ και της εθνικής ομάδας της Αγγλίας.
Ο Σάκα γεννήθηκε στο Ίλινγκ του Λονδίνου και αμφότεροι οι γονείς είναι νιγηριανής καταγωγής. Ξεκίνησε την καριέρα του από τις ακαδημίες της Άρσεναλ και στα 17 του απέκτησε επαγγελματικό συμβόλαιο με τη δεύτερη ομάδα του συλλόγου. Τον Νοέμβριο του 2018 πραγματοποίησε το ντεμπούτο του με την πρώτη ομάδα, στον ευρωπαϊκό αγώνα εναντίον της Πολτάβα. Την επόμενη σαιζόν καθιερώθηκε ως βασικός στην κύρια ομάδα και τον Ιούλιο του 2020 υπέγραψε νέο συμβόλαιο. Συνέχισε τις καλές εμφανίσεις και την επόμενη χρονιά και ψηφίστηκε παίκτης του μήνα από τους οπαδούς της Άρσεναλ για τους μήνες Δεκέμβριο 2020 και Ιανουάριο 2021.
Ο Σάκα πραγματοποίησε το ντεμπούτο του με την εθνική ομάδα ανδρών της Αγγλίας τον Οκτώβριο του 2020.
Παραπομπές
Κατηγορία:Άγγλοι ποδοσφαιριστές Κατηγορία:Ευρωπαίοι αφρικανικής καταγωγής Κατηγορία:Μέσοι ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Άρσεναλ Κατηγορία:Ποδοσφαιριστές Γουότφορντ ΦΚ Κατηγορία:Ποδοσφαιριστές Εθνικής Αγγλίας Κ21 Κατηγορία:Ποδοσφαιριστές Εθνικής Αγγλίας Κατηγορία:Ποδοσφαιριστές Ευρωπαϊκού Πρωταθλήματος 2020 Κατηγορία:Ποδοσφαιριστές Παγκοσμίου Κυπέλλου 2022
Δολοφονία του Αλέξανδρου Γρηγορόπουλου
Η δολοφονία του Αλέξανδρου Γρηγορόπουλου, Έλληνα μαθητή 15 ετών, που πυροβολήθηκε εν ψυχρώ από τον ειδικό φρουρό της Ελληνικής Αστυνομίας, Επαμεινώνδα Κορκονέα, έλαβε χώρα στις 6 Δεκεμβρίου του 2008 στα Εξάρχεια της Αθήνας. Αυτό είχε ως αποτέλεσμα την πυροδότηση εκτεταμένων ταραχών, συγκρούσεων και διαδηλώσεων τον Δεκέμβριο του 2008 σε όλη την ελληνική επικράτεια, που χαρακτηρίστηκαν και ως Δεκεμβριανά του 2008. Η μνήμη του τιμάται κάθε χρόνο με πορείες στην επέτειο της δολοφονίας του.
Το περιστατικό της δολοφονίας
μικρογραφία|200x200εσ|Ο πεζόδρομος της Τζαβέλλα, όπου ο Αλέξανδρος Γρηγορόπουλος πυροβολήθηκε θανάσιμα από τον Επαμεινώνδα Κορκονέα Το βράδυ της 6ης Δεκεμβρίου 2008, ο Γρηγορόπουλος βρισκόταν στα Εξάρχεια μαζί με τον φίλο του Νίκο Ρωμανό. Λίγο πριν τις 9 μ.μ., ένα περιπολικό της αστυνομίας που περνούσε από την περιοχή δέχτηκε αποδοκιμασίες (κατά άλλους και αντικείμενα) από ομάδα νεαρών. Στη συνέχεια απομακρύνθηκε, αλλά οι δύο αστυνομικοί επέστρεψαν πεζοί, και ένας εξ αυτών, ο ειδικός φρουρός Επαμεινώνδας Κορκονέας στόχευσε ευθεία προς το πλήθος πυροβολώντας δυο φορές, με αποτέλεσμα να σκοτωθεί ο Αλέξανδρος Γρηγορόπουλος. Το περιστατικό συνέβη στη διασταύρωση των οδών Μεσολογγίου και Τζαβέλλα. Ο θάνατος ήταν ακαριαίος, καθώς σύμφωνα με την ιατροδικαστική εξέταση η σφαίρα διαπέρασε την καρδιά και καρφώθηκε στον 10ο θωρακικό σπόνδυλο. Στη συνέχεια οι αστυνομικοί αποχώρησαν περπατώντας μέχρι το περιπολικό και έφυγαν από την περιοχή.
Πρώτες αντιδράσεις
Ένα ερασιτεχνικό βίντεο που κατέγραφε τη στιγμή της δολοφονίας του Γρηγορόπουλου ήρθε στα χέρια του τηλεοπτικού σταθμού MEGA, που το μετέδωσε αλλοιωμένο, προσθέτοντας ήχους από διαδήλωση και σπασμένες βιτρίνες πριν ακουστούν οι πυροβολισμοί του Κορκονέα. Εναντίον του σταθμού και του διευθυντή ειδήσεων και ενημέρωσης, Χρήστου Παναγιωτόπουλου, διατυπώθηκαν κατηγορίες ότι επρόκειτο για εσκεμμένη παραποίηση του βίντεο προκειμένου να ελαφρυνθεί η θέση του Κορκονέα. Σε κείμενό του τρία χρόνια αργότερα ο Παναγιωτόπουλος του MEGA έγραψε ότι την αλλοίωση του ηχητικού είχε κάνει αυτοβούλως ένας παραγωγός στον οποίο είχε ανατεθεί η γραφική επεξεργασία του βίντεο.
Ο εισαγγελέας άσκησε ποινική δίωξη για ανθρωποκτονία από πρόθεση και για παράνομη οπλοχρησία στον ειδικό φρουρό που πυροβόλησε, και στο συνάδελφό του άσκησε δίωξη για απλή συνέργεια σε ανθρωποκτονία. Οι δύο ειδικοί φρουροί παραπέμφθηκαν σε τακτικό ανακριτή από τον οποίο έλαβαν προθεσμία για να απολογηθούν την Τετάρτη 10 Δεκεμβρίου.
Ο υπουργός Εσωτερικών Προκόπης Παυλόπουλος, ο οποίος βρισκόταν σε κομματική εκδήλωση στις Σέρρες, μόλις ενημερώθηκε για το περιστατικό μετέβη άμεσα στην Αθήνα και έπειτα από δηλώσεις, υπέβαλε ο ίδιος μαζί με τον υφυπουργό την παραίτησή του για λόγους ευθιξίας. Παρά ταύτα, οι παραιτήσεις δεν έγιναν αποδεκτές από τον πρωθυπουργό, Κώστα Καραμανλή.
Ομόθυμη ήταν η καταδίκη του περιστατικού από την πολιτεία, ενώ συλλυπητήριες επιστολές απέστειλε στην οικογένεια του θύματος ο πρωθυπουργός, ο πρόεδρος της Βουλής και ο πρόεδρος της Δημοκρατίας, Κάρολος Παπούλιας, ο οποίος μάλιστα χαρακτήρισε το συμβάν «τραύμα στο κράτος δικαίου» της Ελλάδος.
Ποινική προδικασία
Στην απολογία του στον ανακριτή της υπόθεσης, ο Επαμεινώνδας Κορκονέας υποστήριξε ότι πυροβόλησε στον αέρα και όχι προς την ομάδα των νεαρών, και ως εκ τούτου ο θάνατος του νεαρού ήταν ατύχημα, εξαιτίας του εξοστρακισμού κάποιας σφαίρας. Επίσης, προσπάθησε να μειώσει την ζωή και την προσωπικότητα του νεαρού, ισχυριζόμενος ότι ήταν έφηβος με αποκλίνουσα συμπεριφορά. Η απολογία του Κορκονέα δεν έπεισε ούτε τον ανακριτή, που διέταξε την προφυλάκιση και των δυο αστυνομικών, ούτε πολύ περισσότερο τη κοινή γνώμη και τα Μ.Μ.Ε. που την χαρακτήρισαν προσβλητική για τη μνήμη του νεκρού και προκλητική. Η εξήγηση του αστυνομικού (περί εξοστρακισμού της σφαίρας) καταρρίφθηκε μετά τα αποτελέσματα της ιατροδικαστικής έρευνας που κατέδειξαν ότι η φορά της σφαίρας που σφηνώθηκε στον σπόνδυλο του Γρηγορόπουλου, ήταν από επάνω προς τα κάτω (και όχι από κάτω προς τα επάνω, που θα ήταν το λογικό αν η σφαίρα είχε εξοστρακιστεί στο οδόστρωμα). Το συμπέρασμα του ιατροδικαστή ήταν: «τυφλό τραύμα θώρακος διά βλήματος πυροβόλου όπλου, μικρού διαμετρήματος- ανθρωποκτονία».
Έκκληση για σεβασμό του νεκρού παιδιού της έκανε η μητέρα, με επιστολή προς τα μέσα ενημέρωσης, ενώ ορίστηκε από την οικογένεια ο Δημήτρης Τσοβόλας ως παράσταση πολιτικής αγωγής.
Παράλληλα, οι δύο κατηγορούμενοι κρίθηκαν προφυλακιστέοι και οδηγήθηκαν σε περιφερειακές φυλακές, ενώ ο συνήγορός τους Αλέξης Κούγιας υπέστη πειθαρχική δίωξη καθώς σύμφωνα με την ανακοίνωση του Δ.Σ.Α. προέβη σε περιύβριση νεκρού και δυσφήμιση εις βάρος των συναδέλφων του που δεν ανέλαβαν την υπεράσπιση των κατηγορουμένων.
Δίκη
Τον Ιούνιο του 2009 το Συμβούλιο Πλημμελειοδικών διέταξε με βούλευμά του την παραπομπή σε δίκη ενώπιον του Πρωτοβάθμιου Κακουργιοδικείου των δύο ειδικών φρουρών. Ο ειδικός φρουρός που πυροβόλησε το μαθητή παραπέμπεται για ανθρωποκτονία από πρόθεση, ενώ ο συνάδελφός του για συνέργεια σε ανθρωποκτονία. Στο βούλευμα του Συμβουλίου Εφετών Αθηνών καταλογίζονταν στον μεν πρώτο ειδικό φρουρό «ενσυνείδητη αδιαφορία» και πως προέβλεψε τις συνέπειες των πυροβολισμών και ότι σκοπεύοντας προς τους συγκεντρωμένους «επιδοκίμασε τη θανάτωση προσώπου», ενώ για τον δεύτερο κατηγορούμενο «η συμπεριφορά του δεν υπολείπεται σε ποινική απαξία», καθώς δεν απέτρεψε τον συνάδελφό του και ταυτόχρονα συμμετείχε «στις αντεγκλήσεις και στην ανταλλαγή ύβρεων» επιδεικνύοντας ταυτόχρονα «χαρακτηριστική στάση ετοιμότητας και επίδειξης ισχύος». Η δίκη της υπόθεσης ορίστηκε για τις 15 Δεκεμβρίου 2009 στο Μικτό Ορκωτό Δικαστήριο Χαλκίδας, καθώς υπήρχε η άποψη πως μια δίκη στην Αθήνα θα προκαλούσε νέες καταστροφές στην πόλη. Μετά από ενστάσεις φορέων τις πόλης της Χαλκίδας, για τον φόβο επεισοδίων, το ποινικό τμήμα του Αρείου Πάγου παρέπεμψε την υπόθεση στο Μικτό Ορκωτό Δικαστήριο Άμφισσας, ενώ αργότερα μεταφέρθηκε και η ημερομηνία της δίκης για τις 20 Ιανουαρίου 2010. Η πλευρά του Αλ. Γρηγορόπουλου κατέθεσε δύο φορές αίτηση για μεταφορά της δίκης σε αίθουσα των φυλακών Κορυδαλλού. Ο Άρειος Πάγος απέρριψε και τις δύο φορές το αίτημα, κάτι που οδήγησε την πλευρά Γρηγορόπουλου να στραφεί προς τα ευρωπαϊκά δικαστήρια.
Τελικά, η δίκη ξεκίνησε στην Άμφισσα τις 20 Ιανουαρίου 2010, με τις πλευρές να ζητούν ολιγοήμερη αναβολή. Την ίδια μέρα πραγματοποιήθηκε πορεία στην πόλη της Άμφισσας, έξω από τα δικαστήρια. Η δίκη συνεχίστηκε στις 22 Ιανουαρίου, με τους δύο κατηγορούμενους να δηλώνουν αθώοι. Η πρόεδρος του δικαστηρίου ανέφερε πως αστικώς υπεύθυνο για το θάνατο του 15χρονου είναι το δημόσιο, κατά το οποίο η οικογένεια του θύματος θα μπορούσε να στραφεί αν το επιθυμεί, με την πολιτική αγωγή να εκφράζει την θέση πως η οικογένεια αστικά μπορεί να στραφεί και σε βάρος των δύο αστυνομικών, καθώς κρίνει ότι η πράξη τελέστηκε κατά παράβαση εντολής.
Ετυμηγορία
Στις 11 Οκτωβρίου 2010, το μικτό ορκωτό δικαστήριο της Άμφισσας (αποτελούμενο από 3 τακτικούς δικαστές και 4 ενόρκους) έκρινε και τους δύο ειδικούς φρουρούς ένοχους, τον Κορκονέα για ανθρωποκτονία με άμεσο δόλο και τον Σαραλιώτη για συνέργεια. Πρωτόδικα ο Κορκονέας καταδικάστηκε σε ισόβια κάθειρξη και 15 μήνες (ψήφοι 4-3) ενώ στον Σαραλιώτη επιβλήθηκε ποινή δεκαετούς κάθειρξης (ψήφοι 6-1).
Στις 5 Οκτωβρίου 2011, το Πενταμελές Εφετείο Λαμίας ενέκρινε το αίτημα του Σαραλιώτη για αναστολή της ποινής λόγω ανεπανόρθωτης βλάβης, υπό τον όρο της παραμονής του εντός του νομού Δράμας.
Η δίκη σε δεύτερο βαθμό ξεκίνησε στις 9 Απριλίου 2014, στο Μικτό Ορκωτό Εφετείο Λαμίας. Κατά την πρώτη συνεδρίαση στις 23 Δεκεμβρίου 2016, ο Κορκονέας είχε δηλώσει αμετανόητος για την πράξη του, με αποτέλεσμα ο συνήγορός του Αλέξης Κούγιας να παραιτηθεί από την υπεράσπισή του.
Μετέπειτα δικαστικές εξελίξεις
Στις 30 Ιουλίου 2019 και λόγω της απόφασης του Εφετείου που του αναγνώρισε το ελαφρυντικό του πρότερου έντιμου βίου, ο Κορκονέας αποφυλακίστηκε από τις φυλακές Δομοκού όπου κρατούνταν. Με την μειωμένη ποινή των 13 ετών. συνυπολογίζοντας την ποινή που είχε ήδη εκτίσει και τα μεροκάματα που είχε κάνει μέσα στις φυλακές, η απόφαση του δικαστηρίου ήταν άμεσα εκτελεστή.
Αναίρεση στην απόφαση του Μεικτού Ορκωτού Εφετείου Λαμίας, ζήτησε ο Εισαγγελέας του Αρείου Πάγου, Βασίλης Πλιώτας. Η αναίρεση έγινε κατ' αρχάς δεκτή με ψήφους 4-3 από το Ποινικό τμήμα του Αρείου Πάγου στις 4 Φεβρουαρίου 2021 ωστόσο το ζήτημα και εξαιτίας αυτής της ελάχιστης διαφοράς ψήφων παραπέμφθηκε και κρίθηκε από την Ολομέλεια του Αρείου Πάγου. Τον Μάρτιο του 2022 η ολομέλεια έκανε ομόφωνα δεκτή την αναίρεση του Εισαγγελέα του Αρείου Πάγου με αποτέλεσμα να οριστεί νέα δίκη με νέα σύνθεση και πάλι στο Μεικτό Ορκωτό Εφετείο Λαμίας. Ο Κορκονέας συνελήφθη εκ νέου.
Οι συνήγοροι της οικογένειας Γρηγορόπουλου, Νίκος και Ζωή Κωνσταντοπούλου, προέβησαν στις 30 Ιουνίου σε επίσημο διάβημα στον Εισαγγελέα του Αρείου Πάγου, με το οποίο ζήτησαν αναίρεση της αποφάσεως αλλά και πειθαρχικό έλεγχο των εμπλεκομένων πλευρών καθώς και έρευνα για το αν υπήρξε επηρεασμός δικαστικών προσώπων και ενόρκων.
Παραπομπές
Γρηγορόπουλου Αλέξανδρου Δολοφονία του Γρηγοροπουλος
Σιέβι
To Σιέβι (Sievi) είναι δήμος της Φινλανδίας.
Υπάγεται στο διοικητικό διαμέρισμα Όουλου, στην Βόρεια Οστροβόθνια. Έχει πληθυσμό 5.194 κατοίκων(απογραφή 2003) και καλύπτει μια έκταση 800,15 τ.χλμ. από τα οποία 12,44 καλύπτονται από νερό. Η πυκνότητα πληθυσμού είναι 6,6 κάτοικοι ανα τετραγωνικό χιλιόμετρο,ενώ μοναδική γλώσσα στον δήμο είναι τα φινλανδικά.
Εξωτερικοί σύνδεσμοι
Κατηγορία:Δήμοι της Φινλανδίας
Βραβείο Α' Γυναικείου Ρόλου της Ένωσης Κριτικών Κινηματογράφου του Τορόντο
Το Βραβείο Α' Γυναικείου Ρόλου της Ένωσης Κριτικών Κινηματογράφου του Τορόντο (αγγλικά: Toronto Film Critics Award For Best Actress) είναι ένα βραβείο που απονέμεται από την Ένωση Κριτικών Κινηματογράφου του Τορόντο για να τιμήσει μια ηθοποιό που έχει επιδείξει εξαιρετική απόδοση σε πρωταγωνιστικό ρόλο.
Εξωτερικοί σύνδεσμοι
Κατηγορία:Βραβεία της Ένωσης Κριτικών Κινηματογράφου του Τορόντο
Πύρρος Καραπάνος
Ο Πύρρος Καραπάνος ήταν Έλληνας πολιτικός και κτηματίας.
Βιογραφικά στοιχεία
Ήταν γιος του Κωνσταντίνου Καραπάνου και της Μαρίας Ζωγράφου. Από την πλευρά του πατέρα του καταγόταν από την Οικογένεια Καραπάνου ενώ από την πλευρά της μητέρας του από την Οικογένεια Ζωγράφου. Αδερφός του ήταν ο Αλέξανδρος Καραπάνος. Εξελέγη βουλευτής Άρτας στις εκλογές του 1905 και επανεξελέγη σε αυτές του 1905 και του 1910 (Νοεμβρίου). Στις γερουσιαστικές εκλογές του 1929 εξελέγη γερουσιαστής Άρτας για εννιαετή θητεία.
Κληρονόμησε από τον πατέρα του εκτάσεις στη νότια πλευρά της Αθήνας, την σημερινή Γλυφάδα, μέρος των οποίων άρχισε να πουλάει σε οικοδομικούς συνεταιρισμούς. Υπήρξε διευθυντής της Υπηρεσίας Αυτοκινήτων του Στρατού και οδηγός του Βασιλιά Κωνσταντίνου κατά τους Βαλκανικούς Πολέμους.
Ήταν παντρεμένος και δεν είχε παιδιά.
Διαμάντια στο γυμνό σου σώμα
Το Διαμάντια στο Γυμνό σου Σώμα είναι ταινία της G. D. Films του 1972 σε σκηνοθεσία Όμηρου Ευστρατιάδη. Έλαβε μέρος στο Φεστιβάλ Κινηματογράφου Θεσσαλονίκης.
Πλοκή
Η Μπέλλα, ιδιοκτήτρια ξενοδοχείου στο λιμάνι και ο Σίμος, λιμενεργάτης εραστής της σκότωσαν με το αυτοκίνητο τον Γαρμπή, για να του αρπάξουν τη λεία. Πρόκειται για μια μεγάλη συλλογή πανάκριβων διαμαντιών. Τις επόμενες μέρες καταφθάνουν τα άλλα δύο μέλη της συμμορίας και φίλοι του Γαρμπή από τη Γερμανία αναζητώντας τον θησαυρό. Η Μπέλλα που φλερτάρει τον Σορόκο, κατορθώνει να τον στρέψει εναντίον του Γκρέκο. Ο Γκρέκο πιάνει τον Σορόκο να ψάχνει για τον θησαυρό και πάνω στη σύγχυση ο Σορόκος θα σκοτώσει τον Γκρέκο, για να σκοτωθεί και αυτός λίγο αργότερα από τον Σίμο. Τώρα πλέον η Μπέλλα και ο Σίμος μπορούν να ξεφύγουν μαζί μα τα διαμάντια. Όμως μια καταγγελία την τελευταία στιγμή θα φέρει την αστυνομία, η οποία μετά από άγριο κυνηγητό και αιματηρή καταδίωξη θα σκοτώσει τους δύο φυγάδες.
Η μουσική είναι του Ανδρέα Πρεζά και τραγουδάει η Ελένη Ροδά που εμφανίζεται ως τραγουδίστρια, ενώ ο Στάθης Ψάλτης υποδύεται σε έναν μικρό ρόλο τον κλεπταποδόχο κοσμηματοπώλη.
Εξωτερικοί σύνδεσμοι
Κατηγορία:Ταινίες σε σκηνοθεσία Ομήρου Ευστρατιάδη Κατηγορία:Ταινίες γυρισμένες στην Ελλάδα Κατηγορία:Ελληνικές αστυνομικές ταινίες Κατηγορία:Ελληνικές δραματικές ταινίες Κατηγορία:Ελληνικές ερωτικές ταινίες Κατηγορία:Ελληνικές ταινίες Κατηγορία:Ταινίες του 1972
Έρικ Τραμπ
Ο Έρικ Φρέντερικ Τραμπ (γενν. 6 Ιανουαρίου 1984) είναι Αμερικανός επιχειρηματίας, ακτιβιστής και πρώην παρουσιαστής τηλεοπτικού ριάλιτι. Είναι το τρίτο παιδί και ο δεύτερος γιος του Ντόναλντ Τραμπ, 45ου προέδρου των Ηνωμένων Πολιτειών από το 2017 έως το 2021, και της πρώτης του συζύγου, Ιβάνα Τραμπ. Ο Τραμπ είναι διαχειριστής και εκτελεστικός αντιπρόεδρος της επιχείρησης του πατέρα του, του Οργανισμού Τραμπ, που τον διευθύνει μαζί με τον αδελφό του Ντόναλντ Τζούνιορ.
Παραπομπές
Κατηγορία:Οικογένεια Τραμπ Κατηγορία:Αμερικανοί επιχειρηματίες
Sudden Lights
Οι Sudden Lights είναι λετονικό μουσικό συγκρότημα, που ιδρύθηκε το 2012 στη Ρίγα. Το συγκρότημα αποτελείται από τους Αντρέις Ρέινις Ζιτμάνις, Μάρτινς Μάτις Ζεμίτις, Κάρλις Μάτις Ζιτμένις και Κάρλις Βάρτινς. Το 2023 έλαβαν μέρος στον διαγωνισμό Supernova 2023 όπου κέρδισαν την ευκαιρία να εκπροσωπήσουν τη Λετονία στον.
Μουσική Ακαδημία της Κρακοβίας
Η Ακαδημία Μουσικής «Κσίστοφ Πεντερέτσκι» της Κρακοβίας (Akademia Muzyczna w Krakowie) είναι πολωνική κρατική σχολή μουσικής με έδρα την Κρακοβία. Η ακαδημία είναι η μόνη στην Πολωνία που έχει δύο απόφοιτους-νικητές του Διαγωνισμού Πιάνου του Σοπέν, την Χαλίνα Τσέρνι-Στεφάνσκα και τον Άνταμ Χαράσεβιτς, καθώς και άλλους βραβευθέντες μεταξύ των αποφοίτων της.
Σεβαστιανός της Ισπανίας
O Σεβαστιανός (Sebastián de Borbón y Braganza, 4 Νοεμβρίου 1811 - 14 Φεβρουαρίου 1875), από τον Οίκο των Βουρβόνων-Ισπανίας, ήταν πρίγκιπας της Ισπανίας.
Μουσική Ακαδημία της Κρακοβίας
Εξωτερικοί σύνδεσμοι
Κατηγορία:Μουσική Ακαδημία της Κρακοβίας
Sudden Lights
Καριέρα
Στις 22 Σεπτεμβρίου 2017, το συγκρότημα παρουσίασε το ντεμπούτο του άλμπουμ Suburbs. Περιέχει 10 τραγούδια στα λετονικά και στα αγγλικά. Η πρώτη αυτοοργανωμένη συναυλία, στην οποία παίχτηκαν τα τραγούδια του δίσκου, πραγματοποιήθηκε στο Μουσικό Σπίτι "Daile" στις 12 Απριλίου 2018. Στην εκδήλωση συμμετείχε και η Λετονή μουσικός Tīna Šipkēvica.
Σεβαστιανός της Ισπανίας
Βιογραφία
Ο Σεβαστιανός Γαβριήλ Μαρία Κάρολος Ιωάννης Ιωσήφ Φραγκίσκος Ιαβέρης δε Πάουλα Μιχαήλ Βαρθολομαίος δε Σαμ Χεμινιάνο Ραφαήλ Γκοντζάγκα ήταν γιος του Πέτρου Καρόλου της Ισπανίας, και της Μαρίας Θηρεσίας των Μπραγκάνσα, κόρης του Ιωάννη ΣΤ΄ της Πορτογαλίας.
Sudden Lights
Καριέρα
Στις αρχές του 2018, με το τραγούδι κλεισίματος του ντεμπούτου άλμπουμ, "Just Fine", το γκρουπ συμμετείχε στο Supernova 2018. Αρχικά, το γκρουπ δεν κατάφερε να προκριθεί στους ημιτελικούς, αλλά η κριτική επιτροπή με την ομάδα της Λετονικής Τηλεόρασης έδωσε στο γκρουπ μια δεύτερη ευκαιρία ή μπαλαντέρ. Αφού πήραν μια δεύτερη ευκαιρία στο διαγωνισμό, τα αγόρια έπαιξαν στον τελικό και πήραν τη 2η θέση.
Σεβαστιανός της Ισπανίας
Οικογένεια
Νυμφεύτηκε πρώτα το 1832 τη Μαρία Αμαλία των Βουρβόνων-Δύο Σικελιών, κόρη του Φραγκίσκου Α΄ των Δύο Σικελιών, αλλά δεν απέκτησαν τέκνα.
Sudden Lights
Καριέρα
Το 2023, η ομάδα συμμετείχε στον διαγωνισμό Supernova 2023 που διοργάνωσε η Λετονική Τηλεόραση με το τραγούδι "Aijā". Το συγκρότημα κέρδισε τον διαγωνισμό και πήρε το δικαίωμα να εκπροσωπήσει τη Λετονία στον.
Aijā
Το "Aijā" είναι ένα τραγούδι του λετονικού indie rock συγκροτήματος Sudden Lights, που κυκλοφόρησε στις 27 Ιανουαρίου 2023. Το τραγούδι εκπροσώπησε τη Λετονία στον μετά τη νίκη του στο Supernova 2023, την εθνική επιλογή της Λετονίας για τον διαγωνισμό τραγουδιού της Eurovision εκείνης της χρονιάς.
Ιστορικό
Σε συνεντεύξεις, το συγκρότημα δήλωσε ότι το "Aijā" φτιάχτηκε με σκοπό να είναι ένα νανούρισμα, με την έννοια ότι θα έκανε τον κόσμο να κοιμάται πιο εύκολα. Κατά τη διάρκεια μιας συνέντευξης με το fan-site της Eurovision That Eurovision Site, δήλωσαν ότι με τα "κακά πράγματα" να συμβαίνουν σε όλο τον κόσμο, ήθελαν να δημιουργήσουν ένα τραγούδι που θα αποσπούσε την προσοχή των ακροατών από αυτά τα ζητήματα. Σε μια άλλη συνέντευξη με τον fan-site της Eurovision Eurovision Fun, το συγκρότημα ήθελε οι θεατές να αισθάνονται σαν να βρίσκονταν σε μια "ροκ συναυλία στη σκηνή". Στον ημιτελικό ήρθε 11ο με 34 βαθμούς και δεν κατάφερε να προκριθεί στον μεγάλο τελικό του διαγωνισμού.
Supernova 2023
Το Supernova 2023 ήταν η εθνική επιλογή της Λετονίας για τον. Η μορφή του διαγωνισμού αποτελούταν από δύο παραστάσεις: έναν ημιτελικό και έναν τελικό. Ο ημιτελικός, ο οποίος διεξήχθη στις 4 Φεβρουαρίου 2023, περιλάμβανε 14 διαγωνιζόμενες συμμετοχές από τις οποίες οι δέκα πρώτες συμμετοχές πέρασαν στον τελικό. Ο τελικός διεξήχθη στις 12 Φεβρουαρίου 2023, ο οποίος επέλεξε τη λετονική συμμετοχή για τη Λίβερπουλ από τις υπόλοιπες συμμετοχές. Τα αποτελέσματα κατά τη διάρκεια του ημιτελικού και του τελικού σόου καθορίστηκαν από τον συνδυασμό 50/50 ψήφων από επιτροπή κριτικής επιτροπής και δημόσια ψηφοφορία, με την κριτική επιτροπή και την ψηφοφορία του κοινού να δίνουν βαθμούς από 1–8, 10 και 12 με βάση τον αριθμό των διαγωνιστικών τραγουδιών στην αντίστοιχη παράσταση.
Στη Eurovision
Σύμφωνα με τους κανόνες της Eurovision, όλες οι συμμετέχουσες χώρες, εκτός από τη διοργανώτρια χώρα και τις "Μεγάλες Πέντε", που αποτελούνται από τη, τη , την , την και το , έπρεπε να προκριθούν σε έναν από τους δύο ημιτελικούς για να διαγωνιστούν για τον τελικό, με τις 10 πρώτες χώρες από τους αντίστοιχους ημιτελικούς τους να προκρίνονται στον τελικό. Πριν από την κλήρωση κατανομής των ημιτελικών, η Ευρωπαϊκή Ραδιοτηλεοπτική Ένωση (EBU) χώρισε τις διαγωνιζόμενες χώρες σε έξι διαφορετικά δοχεία με βάση τα μοτίβα ψηφοφορίας από προηγούμενους διαγωνισμούς, όπως καθορίστηκαν από τον συνεργάτη τηλεψηφοφορίας του διαγωνισμού Digame, με στόχο τη μείωση της πιθανότητας ψηφοφορίας από γειτονικές χώρες, ενώ παράλληλα να αυξήσει το σασπένς κατά τη διαδικασία ψηφοφορίας. Στις 31 Ιανουαρίου 2023, πραγματοποιήθηκε η κλήρωση κατανομής στο St George's Hall στο Λίβερπουλ που έβαλε κάθε έθνος σε έναν από τους δύο ημιτελικούς και καθόρισε σε ποιο μισό της παράστασης θα έπαιζε. Εκεί, ανακοινώθηκε ότι η Λετονία είχε προγραμματιστεί να εμφανιστεί στο πρώτο μισό του πρώτου ημιτελικού του διαγωνισμού, που θα διεξαχθεί στις 9 Μαΐου 2023.
Εξωτερικοί σύνδεσμοι
Κατηγορία:Λετονικά συγκροτήματα Κατηγορία:Συμμετέχοντες στη Eurovision Κατηγορία:Διαγωνισμός Τραγουδιού Eurovision 2023
Πτερέλαος
Στην ελληνική μυθολογία, ο Πτερέλαος ήταν γιος του Τάφιου και βασιλιάς της πόλης των Ταφίων, που μνημονεύεται στην Οδύσσεια του Ομήρου. Λέγεται πως ο θεός Ποσειδών έκανε αθάνατο τον Πτερέλαο, φυτρώνοντας στα μαλλιά του μια χρυσή τρίχα.
Ο Πτερέλαος απέκτησε εφτά παιδιά: τον Ευήρη, το Χρόμιο, τον Τύραννο, τον Αντίοχο, το Χερσιδάμα, το Μήστορα και την Κομαιθώ. Κατά την πολιορκία της πόλης από τον Αμφιτρύωνα, η Κομαιθώ τον ερωτεύτηκε και πρόδωσε τον πατέρα της, όμως ο Αμφιτρύων όταν κατέλαβε την πόλη την σκότωσε.
Πηγές
Κατηγορία:Μυθικοί βασιλείς των Ταφίων
Αντώνιος Γαρουφαλιάς
Ο Αντώνιος Γαρουφαλιάς (1867 – 1939) ήταν Έλληνας πολιτικός.
Βιογραφικά στοιχεία
Ήταν παντρεμένος και γιος του ήταν ο Γεώργιος Γαρουφαλιάς, πολιτευτής.
Πέτρος Ε. Γαρουφαλιάς
Ο Πέτρος Γαρουφαλιάς (1836 – 1902) ήταν Έλληνας πολιτικός.
Βιογραφικά στοιχεία
Ήταν γιος του Ευάγγελου Γαρουφαλιά. Ήταν έμπορος στην Άρτα και το 1883 εξελέγη δημοτικός σύμβουλος σε αυτή. Εξελέγη βουλευτής Άρτας στις εκλογές του εκλογές του 1885.
Ήταν παντρεμένος και παιδιά του ήταν οι Ευάγγελος, Αντώνιος και Μάρκος Γαρουφαλιάς.
Παραπομπές
Κατηγορία:Βουλευτές Άρτας Κατηγορία:Οικογένεια Γαρουφαλιά
Διαγωνισμός ομορφιάς (Κέυνς)
Ο "διαγωνισμός ομορφιάς" του Κέυνς είναι ένα θεωρητικό σχήμα που αναπτύχθηκε από τον John Maynard Keynes και εισήγαγε στο Κεφάλαιο 12 του βιβλίου του, Η Γενική Θεωρία της Απασχόλησης, του Τόκου και του Χρήματος (1936), για να εξηγήσει τις διακυμάνσεις των τιμών στις χρηματιστηριακές αγορές.
Επισκόπηση
Ο Κέυνς περιέγραψε τη δράση των ορθολογικών πρακτόρων σε μια αγορά χρησιμοποιώντας μια αναλογία με βάση ένα φανταστικό διαγωνισμό εφημερίδας στον οποίο οι συμμετέχοντες καλούνται να επιλέξουν τα έξι πιο ελκυστικά πρόσωπα από εκατό φωτογραφίες. Αυτοί που θα διαλέξουν τα πιο δημοφιλή πρόσωπα σε σχέση με τις απαντήσεις των υπόλοιπων συμμετεχόντων είναι στη συνέχεια επιλέξιμοι για ένα βραβείο.
Μια αφελής στρατηγική θα ήταν να επιλέξει κάποιος τα πρόσωπα που κατά τη γνώμη του είναι τα πιο όμορφα. Μια πιο εξελιγμένη σκέψη για ένα συμμετέχοντα που επιθυμεί να μεγιστοποιήσει τις πιθανότητες να κερδίσει ένα βραβείο, θα ήταν να σκεφτεί το ποια είναι η αντίληψη της πλειοψηφίας για το τι θεωρείται ελκυστικό πρόσωπο και στη συνέχεια να κάνει μια επιλογή με βάση το τι θεωρεί πως αποτελεί την κοινή δημόσια αντίληψη. Αυτή η συλλογιστική μπορεί να πάει ένα βήμα παραπέρα μιας και κάποιος μπορεί να να λάβει υπόψη το γεγονός ότι και άλλοι συμμετέχοντες θα έχουν τη δική τους άποψη για το ποιες είναι οι αντιλήψεις του κοινού και να διαλέξουν αναλόγως. Έτσι, η στρατηγική μπορεί να επεκταθεί και για το επόμενο επίπεδο και το επόμενο και ούτω καθεξής. Όπου σε κάθε επιπλέον επίπεδο θα προσπαθούν να προβλέψουν το αποτέλεσμα της διαδικασίας με βάση το σκεπτικό των άλλων ορθολογικών πρακτόρων. "Δεν είναι μια περίπτωση σχετική με την επιλογή των προσώπων που για κάποιον  είναι πραγματικά τα πιο όμορφα, ούτε καν για αυτά που κατά μέσο όρο η κοινή γνώμη πραγματικά πιστεύει ότι είναι τα πιο όμορφα. Έχουμε φτάσει στον τρίτο βαθμό που αφιερώνουμε την νοημοσύνη μας για την πρόβλεψη του τι η μέση γνώμη αναμένει να αποτελεί την μέση γνώμη. Και υπάρχουν, πιστεύω και αυτοί που ασκούν το τέταρτο, το πέμπτο και μεγαλύτερο επίπεδο." (Keynes, η Γενική Θεωρία της Απασχόλησης, του Τόκου και του Χρήματος, 1936). Ο Κέυνς πίστευε ότι παρόμοια συμπεριφορά παρατηρείται μέσα στο χρηματιστήριο. Οι άνθρωποι εκτιμούν τις τιμές των μετοχών  όχι με βάση το ποια πιστεύουν ότι είναι η θεμελιώδη αξία τους αλλά για το τι σκέφτονται όλοι οι άλλοι ως προς το ποια είναι η αξία τους, ή για το τι όλοι οι άλλοι προβλέπουν για το ποια μπορεί να είναι η μέση εκτίμηση της αξίας.
Ερρίκος των Βουρβόνων και των Βουρβόνων-Δύο Σικελιών
Ο Ερρίκος των Βουρβόνων και των Βουρβόνων-Δύο Σικελιών (ισπανικά: Enrique de Borbón y Borbón-Dos Sicilias, 17 Απριλίου 1823 - 12 Μαρτίου 1870) από τον Οίκο των Βουρβόνων-Ισπανίας ήταν πρίγκιπας της Ισπανίας & 1ος δούκας της Σεβίλλης. Έμεινε γνωστός για τις προοδευτικές, ακόμη και επαναστατικές ιδέες του κατά τη βασιλεία της (δύο φορές) εξαδέλφης του και συζύγου του αδελφού του Φραγκίσκου δε Ασίς δούκα του Κάδιθ.
Βιογραφία
Ήταν γιος του Φραγκίσκου δε Πάουλα πρίγκιπα της Ισπανίας & δούκα του Κάδιθ και της Λουίζας-Καρλόττας των Βουρβόνων-Δύο Σικελιών, κόρης του Φραγκίσκου Α΄ των Δύο Σικελιών.
Οικογένεια
Το 1847 νυμφεύτηκε μοργανατικά την Ελένα-Μαρία ντε Καστελβί υ Σελί, κόρη του Αντόνιο ντε Πάντουα κόμη του Καστελά και είχε τα εξής τέκνα:
Παραπομπές
Κατηγορία:Οίκος των Βουρβόνων-Ισπανίας
Μπόχουμ
Το Μπόχουμ (γερμ. Bochum) είναι πόλη της Γερμανίας. Βρίσκεται στο κέντρο της κοιλάδας του Ρουρ στο κρατίδιο της Βόρειας Ρηνανίας-Βεστφαλίας, έχει πληθυσμό 381.542 κατοίκους και είναι η έκτη μεγαλύτερη πόλη της χώρας.
Το 1867, μία επιχείρηση κατάφερε να χυτεύσει μορφοποιημένο χάλυβα, γράφοντας ιστορία. Το πρώτο χυτό προϊόν ήταν μία καμπάνα, με βάρος 15.000 κιλά μπροστά στο δημαρχείο που υπενθυμίζει αυτό το επίτευγμα. Μετά την παρακμή της μεταλλευτικής, το Μπόχουμ εξελίχθηκε σε μητρόπολη παροχής υπηρεσιών.
Το Μπόχουμ έχει έξι ανώτερες σχολές. Στο νότο της πόλης υπάρχουν μερικά μικτά δάση και επικρατεί εύκρατο κλίμα.
Στην πόλη εδρεύει η ποδοσφαιρική ομάδα ΒφΛ Μπόχουμ.
Εξωτερικοί σύνδεσμοι
Κατηγορία:Πόλεις της Βόρειας Ρηνανίας-Βεστφαλίας Κατηγορία:Μέλη της Χανσεατικής Ένωσης
Παπαχρήστος
Το επώνυμο Παπαχρήστος/Παπαχρήστου πιθανόν αναφέρεται στους:
Κατηγορία:Ελληνικά επώνυμα
Βασίλι Στάλιν
Ο Βασίλι Ιώσιφοβιτς Στάλιν (ρωσ. Василий Иосифович Сталин, από 9 Ιανουαρίου 1962 Τζουγκασβίλι, 21 Μαρτίου 1921 – 19 Μαρτίου 1962) ήταν γιος του Ιωσήφ Στάλιν από τη δεύτερη σύζυγό του, Ναντέζντα Αλλιλούιεβα. Εντάχθηκε στην Πολεμική Αεροπορία όταν η Ναζιστική Γερμανία ξεκίνησε την Επιχείρηση Μπαρμπαρόσα, την εισβολή στη Σοβιετική Ένωση, το 1941. Μετά τον πόλεμο, κατείχε μερικές θέσεις διοίκησης. Μετά τον θάνατο του πατέρα του το 1953, ο Βασίλι έχασε την εξουσία του, ανέπτυξε σοβαρό πρόβλημα με το αλκοόλ και τελικά συνελήφθη και οδηγήθηκε στη φυλακή. Αργότερα του δόθηκε χάρη, αν και πέρασε το υπόλοιπο της ζωής του μεταξύ φυλάκισης και νοσηλείας μέχρι που πέθανε το 1962.
Πρώτα χρόνια
Ο Βασίλι γεννήθηκε στις 21 Μαρτίου 1921, γιος του Ιωσήφ Στάλιν και της Ναντέζντα Αλλιλούιεβα. Είχε έναν μεγαλύτερο ετεροθαλή αδερφό, τον Γιάκοβ Τζουγκασβίλι (γενν. 1907), από τον πρώτο γάμο του πατέρα του με την Κατό Σβανίτζε, και μια μικρότερη αδερφή, τη Σβετλάνα (γενν. 1926). Η οικογένεια υιοθέτησε επίσης τον Αρτιόμ Σεργκέιεφ, τον γιο του Φιόντορ Σεργκέιεφ, στενού φίλου του Ιωσήφ Στάλιν. Ο Φιόντορ πέθανε σε ατύχημα τέσσερις μήνες μετά τη γέννηση του Αρτιόμ, έτσι το αγόρι μεγάλωσε στο σπίτι των Στάλιν.
Καθώς η μητέρα του ενδιαφερόταν να ακολουθήσει επαγγελματική σταδιοδρομία, μια νταντά, η Αλεξάντρα Μπιτσόκοβα, προσλήφθηκε για να φροντίσει τον Βασίλι και τη Σβετλάνα. Στις 9 Νοεμβρίου 1932 η μητέρα του Βασίλι αυτοκτόνησε. Για να κρύψουν την αυτοκτονία, τα παιδιά είπαν ότι η Αλλιλούιεβα πέθανε από περιτονίτιδα, μια επιπλοκή της σκωληκοειδίτιδας. Θα περνούσαν 10 χρόνια μέχρι να μάθουν την αλήθεια του θανάτου της μητέρας τους. Η Σβετλάνα έγραψε αργότερα ότι ο θάνατος της μητέρας τους είχε βαθιά επίδραση στον αδερφό της. Σημείωσε ότι άρχισε να πίνει αλκοόλ σε ηλικία 13 ετών και σε επεισόδια μέθης την έβριζε και της επιτίθονταν.
Με τον πατέρα του να απουσιάζει συχνά, ο Στάλιν ήρθε κοντά στον Κάρολυ Πάουκερ, έναν Ούγγρο που εργαζόταν ως σωματοφύλακας για τον πατέρα του. Ο Πάουκερ ταξίδευε συχνά έξω από τη Σοβιετική Ένωση και έφερνε δώρα στον Βασίλι, αν και κατά τη διάρκεια της Μεγάλης Εκκαθάρισης η ξένη υπηκοότητα και οι εκδρομές του τον έκαναν στόχο καταστολής και πυροβολήθηκε τον Αύγουστο του 1937 Ο Στάλιν περνούσε χρόνο και με άλλους φρουρούς και έπινε μαζί τους. Αργότερα θα σκεφτόταν ότι ολόκληρη η ζωή του είχε «περάσει ανάμεσα σε ενήλικες, ανάμεσα σε φρουρούς» και ότι άφησε «ένα βαθύ σημάδι στο σύνολο της ιδιωτικής ζωής και του χαρακτήρα [του]».
Στρατιωτική θητεία
Το 1933 ο Βασίλι και η αδερφή του γράφτηκαν στο 25ο Πρότυπο Σχολείο της Μόσχας, ένα εξέχον δημόσιο σχολείο. Ο Βασίλι ήταν φτωχός μαθητής και η Σβετλάνα θυμόταν ότι οι δάσκαλοι συζητούσαν συχνά την κακή συμπεριφορά του με τον πατέρα του. Μεταφέρθηκε εκτός σχολείου το 1937 στο Ειδικό Σχολείο Νο. 2, αν και η σχολή εκεί δεν έκανε τίποτα για να περιορίσει τη συμπεριφορά του. Ένα χρόνο αργότερα ο Βασίλι, τώρα 17 ετών, στάλθηκε στη Στρατιωτική Σχολή Αεροπορίας του Κατσίνσκ. Αρχικά ήθελε να πάει σε μια σχολή πυροβολικού, αλλά καθώς ο ετεροθαλής αδερφός του Γιάκοβ ήταν ήδη εγγεγραμμένος σε μια, ο πατέρας τους δεν ήθελε και τους δύο στον ίδιο στρατιωτικό κλάδο. Ο πατέρας του διέταξε το σχολείο να μην του δώσει χάρη ή ειδικά προνόμια λόγω του ονόματός του και ζήτησε να μείνει σε κανονικό στρατώνα. Ο Στάλιν τα πήγε πολύ καλά στο σχολείο, με μια αναφορά του 1939 στον πατέρα του να σημειώνει ότι ήταν «αφοσιωμένος στην υπόθεση του Κόμματος Λένιν-Στάλιν» και «ενδιαφερόταν και γνώριζε καλά ζητήματα της διεθνούς και εσωτερικής κατάστασης». Ολοκλήρωσε τις σπουδές του τον Μάρτιο του 1940, με τους τελευταίους βαθμούς του να δηλώνουν ότι τα πήγε «άριστα» και του δόθηκε ο βαθμός του υπολοχαγού της αεροπορίας. Στις 31 Δεκεμβρίου 1940 παντρεύτηκε την Γκαλίνα Μπουρντόνσκαγια, φοιτήτρια στο Κρατικό Πανεπιστήμιο Τυπογραφικών Τεχνών της Μόσχας, επίσης 19 ετών.
Στις 22 Ιουνίου 1941, η Ναζιστική Γερμανία εισέβαλε στην Σοβιετική Ένωση. Ο Βασίλι μετατέθηκε στο μέτωπο τον Αύγουστο του 1941 και του δόθηκε το επώνυμο Ιβανόφ σε μια προσπάθεια να κρύψει την ταυτότητά του. Ως γιος του Στάλιν, πετούσε σε μάχη σπάνια, και όταν το έκανε συνοδευόταν από σχηματισμό. Ο Βασίλι έλαβε μέρος σε 29 αποστολές μάχης και λέγεται ότι κατέρριψε δύο εχθρικά αεροσκάφη. Ως γιος του σοβιετικού ηγέτη, ο Βασίλι μισούνταν από τους περισσότερους συναδέλφους του, οι οποίοι πίστευαν ότι ήταν πληροφοριοδότης του πατέρα του. Την άνοιξη του 1942 στάλθηκε πίσω στη Μόσχα και του δόθηκε ένας ρόλος επιθεωρώντας τις συνθήκες της αεροπορίας. Μετά από ένα περιστατικό στις 4 Απριλίου 1943, όπου έριξε εκρηκτικά στον ποταμό Μόσκοβα, τραυματίζοντας τον εαυτό του και σκοτώνοντας τον μηχανικό πτήσης, ο Βασίλι υποβιβάστηκε, αν και μέσα σε ενάμιση χρόνο προήχθη στη διοίκηση μιας αεροπορικής μεραρχίας. Προήχθη περαιτέρω σε στρατηγό και σε ηλικία 24 ετών έγινε ο νεότερος υποστράτηγος στον Κόκκινο Στρατό. Του απονεμήθηκαν επίσης πολλά παράσημα, συμπεριλαμβανομένου του Τάγματος του Κόκκινου Μπάνερ (δύο φορές), του Τάγματος του Αλεξάντρ Νέβσκι και του Τάγματος του Σουβόροφ. Μετά τον πόλεμο μεταφέρθηκε στη Γερμανική σοβιετική ζώνη κατοχής.
Προήχθη σε Υποστράτηγο το 1946, Αντιστράτηγο το 1947 και Διοικητή των Αεροπορικών Δυνάμεων της Στρατιωτικής Περιφέρειας της Μόσχας το 1948.
Μετά τον πόλεμο
Μετά τον πόλεμο, ο Βασίλι ασχολήθηκε με τον αθλητισμό, ιδιαίτερα με το χόκεϊ επί πάγου. Βοήθησε να αναπτυχθεί μια ομάδα που θα εκπροσωπούσε την αεροπορία, ΒΒΣ Μόσχας, και όρισε τον Ανατόλι Ταράσοφ ως προπονητή για την εναρκτήρια σεζόν 1946–47. Ωστόσο, ο Ταράσοφ μάλωσε με τον Βασίλι για παίκτες και έφυγε από την ομάδα μετά από μία σεζόν, πηγαίνοντας στην ΤΣΣΚΑ Μόσχας. Στις 5 Ιανουαρίου 1950 ένα αεροπλάνο που μετέφερε την ΒΒΣ συνετρίβη στο Σβερντλόφσκ, σκοτώνοντας την ομάδα. Ακόμα κι έτσι, η ΒΒΣ κέρδισε τρεις συνεχόμενους τίτλους Σοβιετικού Πρωταθλήματος από το 1951 έως το 1953, πριν ο Βασίλι αποχωριστεί την ομάδα μετά τον θάνατο του πατέρα του.
Θάνατος
δεξιά|μικρογραφία| Ο τάφος του Βασίλι στο [[Καζάν.]] Ο Β. Στάλιν πέθανε στις 19 Μαρτίου 1962, και ετάφη στο νεκροταφείο Άρσκογιε. Αποκαταστάθηκε μερικώς το 1999, όταν το Στρατιωτικό Κολέγιο του Ανωτάτου Δικαστηρίου ήρε τις κατηγορίες για αντισοβιετική προπαγάνδα που χρονολογούνταν από το 1953. Το σώμα του θάφτηκε ξανά δίπλα στην τέταρτη σύζυγό του σε ένα νεκροταφείο της Μόσχας το 2002.
Εξωτερικοί σύνδεσμοι
Κατηγορία:Αποδέκτες του Τάγματος του Σταυρού του Γκρούνβαλντ, 3η τάξη Κατηγορία:Σελίδες με πηγές CS1 στα Ρωσικά (ru)
Τζο Βαλάτσι
O Tζόζεφ (Τζο) Μάικλ Βαλάτσι (αγγλικά: Joseph Michael "Joe Cargo" Valachi) · 22 Σεπτεμβρίου, 1904 – 3 Απριλίου 1971), ήταν Αμερικανός γκάνγκστερ, ο οποίος έμεινε στην ιστορία ως το πρώτο μέλος της Ιταλο-αμερικανικής μαφίας που παραδέχτηκε δημόσια την ύπαρξή της και στον οποίο αποδίδεται η διάδοση του όρου Κόζα νόστρα. Ο Βαλάτσι κατέθεσε το 1963 ενώπιον μιας επιτροπής της Αμερικανικής Γερουσίας, διαδικασία γνωστή με το όνομα «Ακροάσεις Βαλάτσι», αποκαλύπτοντας άγνωστες μέχρι τότε πληροφορίες για τη δράση και τη δομή της Ιταλο-αμερικανικής μαφίας. Η κατάθεσή του υπήρξε η πρώτη σημαντική παραβίαση της αρχής της ομερτά («Ο νόμος της σιωπής της μαφίας») προς τις ομοσπονδιακές αρχές των ΗΠΑ και το αμερικανικό κοινό.
Βιογραφία
Ο Τζο Βαλάτσι γεννήθηκε στο Μπρούκλιν της Νέας Υόρκης απο Ναπολιτάνους μετανάστες. Ό πατέρας του Ντομινίκ Βαλάτσι ήταν αλκοολικός και βίαιος και που αργοτέρα ο Βαλάτσι θα τον κατηγορούσε για την ένταξή του στο οργανωμένο εγκλήμα. Ξεκίνησε την καριέρα του ως οδηγός σε μια μικρή συμμορία τη λεγόμενη "Μινιούτ-μεν" δηλαδή οι άντρες του λεπτού, και αυτό γιατί ο χρόνος διάρρηξης και διαφυγής ήταν μόλις ενα λεπτό. Το 1925 συνελήφθη και καταδικάστηκε σε κάθειρξη 18 μηνών και μεταφέρθηκε στις διαβόητες φυλακές του Σινγκ Σινγκ, άλλα παρέμεινε μόλις 9 μήνες. Κατά τη διάρκεια αυτήν θα γνωρίσει τον Αλεσάντρο Βαλέρο (μέλος της Καμόρα της Νέας Υόρκης), και ο οποιος θα τον συμβούλεψει να μην ανακατευθεί με τους Σικελούς άλλα να πάει στο Σικάγο και στη συμμορία του Τζόνι Τόριο. Όταν αποφυλακίστηκε ο Βαλάτσι δεν άκουσε τη συμβούλη του Βαλέρο και έμεινε στη Νέα Υόρκη και μπαίνοντας στην εγκληματική οικογένεια Λουτσέσε του Τομ Ρέινα, ως "σολντάτο" (στρατιώτης), με αρχηγό τον Γκαετάνο Ρέινα. Ο Βαλάτσι ήταν μαζί τους κατά τη διάρκεια του πολέμου του Καστελαμαρέζε, μια αιματηρή και βίαιη σύγκρουση του οργανωμένου εγκλήματος, μεταξύ των φατρίων του Τζο Μασερία και του Σαλβατόρε Μαραντζάνο για τον έλεγχο των επιχειρήσεων στις Ηνωμένες Πολιτείες. Ο Ρέινα θα δολοφονηθεί μετά από τη συμμαχία του με τον Μασερία, από τον Μαραντζάνο. Ο Βαλάτσι θα πάει στη οικογένεια του Μαραντζάνο ως σωματοφύλακάς του. Μετά από 5 μήνες του τέλους του πολέμου του Καστελαμάρεζε ο Μαραντζάνο θα δολοφονηθεί απο την ομάδα του Λάκι Λουτσιάνο. Ο Βαλάτσι έγινε μέλος της νέας εγκληματικής οικογένειας Λουτσιάνο με προϊστάμενο λοχαγό τον Τόνι «Μπέντερ» Στρόλο. Με το που έγινε μέλος παντρεύτηκε την κόρη του πρώην αφεντικού του Γκαετάνο Ρέινα. Ξεκίνησε να κάνει διάφορες δουλειές για λογαριασμό της οικογένειας του Λουτσιάνο. Επίσης αναμίχθηκε στην επιχείρηση μεταφοράς ηρωίνης από τη Γαλλία στις ΗΠΑ (γνωστή και ως "Γαλλικός Σύνδεσμος"). Κατά τη διάρκεια αυτής της περιόδου ο Λάκι Λουτσιάνο ζούσε στην Ιταλία και αρχηγός της οικογένειας είχε αναλάβει ο Φρανκ Κοστέλο. Το 1959 ο Βαλάτσι συνελήφθη με την κατηγορία περί ναρκωτικών και καταδικάστηκε σε 15 χρόνια κάθειρξη στις φυλακές της Ατλάντα. Το 1962 καταδικάστηκε σε επιπλέον 25 χρόνια κάθειρξης.
Ακροάσεις Βαλάτσι
Τον Οκτώβριο του 1963 ο Τζο Βαλάτσι αποφάσισε να καταθέσει σε μια επιτροπή της Αμερικανικής Γερουσίας με επικεφαλής τον Γερουσιαστή του Αρκάνσας Τζον ΜακΚλίλαν. Ο λόγος που το έκανε και έσπασε την ομερτά για πρώτη φορά στην ιστορία της Μαφίας, είναι ίσως επειδή φοβόταν για τη ζωή του, μιας και ο υπαρχηγός του Λουτσιάνο, Βίτο Τζενοβέζε τον θεωρούσε προδότη για τη φυλάκιση και του ιδίου στις ίδιες φυλακές με τον Βαλάτσι, είτε για να μπει στο προγράμμα προστασίας μαρτύρων του Αμερικανικού Κράτους. Ο Βαλάτσι έδωσε για πρώτη φορά στη δικαιοσύνη με κάθε λεπτομέρεια, τη δομή και οργάνωση της κάθε εγκληματικής οικογένειας της Μαφίας, καθώς επίσης και όλες τις δραστηριότητες, όπως τζόγος, πορνεία, ναρκωτικά κτλ.
Ύστερα χρόνια
Στις 3 Απριλίου του 1971 ο Βαλάτσι θα αφήσει την τελευταία του πνοή σε ηλικία 67 ετών στις φυλακές του Ελ Πάσο στο Τέξας.
Το 1968 ο δημοσιογράφος και συγγραφέας Πήτερ Μάας έκδοσε το βιβλίο του "The Valachi Papers" το οποίο έγινε μπεστ σέλερ. Το 1972 ο παραγωγός Ντίνο ντε Λαουρέντις το μετέφερε στον κινηματογράφο σε σκηνοθεσία Τέρενς Γιανγκ και με πρωταγωνιστή τον Τσαρλς Μπρόνσον στο ρόλο του Τζο Βαλάτσι. Στην Ελλάδα η ταινία κυκλοφόρησε με τον τίτλο "Φάκελος Βαλάτσι".
Παραπομπές
Κατηγορία:Αμερικανική μαφία Κατηγορία:Αμερικανοί εγκληματίες Κατηγορία:Αμερικανοί Γκάνγκστερ
Δημήτριος Γαρουφαλιάς
Ο Δημήτριος Γαρουφαλιάς (1904 – 1978) ήταν Έλληνας πολιτικός.
Βιογραφικά στοιχεία
Ήταν γιος του Ευάγγελου Γαρουφαλιά. Αδερφός του ήταν ο Πέτρος Γαρουφαλιάς. Σπούδασε πολιτικός μηχανικός στο ΕΜΠ. Εξελέγη βουλευτής Πρεβέζης στις εκλογές του στις εκλογές του 1963 με την Ένωση Κέντρου.
Παραπομπές
Κατηγορία:Οικογένεια Γαρουφαλιά Κατηγορία:Βουλευτές εκλεγμένοι με την Ένωση Κέντρου Κατηγορία:Βουλευτές Πρέβεζας
Θαλύσια
Τα Θαλύσια ήταν αρχαία ελληνική αγροτική γιορτή που πραγματοποιούταν σε διάφορες περιοχές της Αρχαίας Ελλάδας. Κατά την τελετή, προσφέρονταν οι απαρχές των δημητριακών στον τιμώμενο θεό.